|  |  |  |  |
| --- | --- | --- | --- |
|  | **C:\Users\Aleksandar\AppData\Local\Microsoft\Windows\INetCache\Content.Word\tradicionalni grb 110,6x138,1 px.jpg**  **РЕПУБЛИКА СРБИЈА**  **АУТОНОМНА ПОКРАЈИНА ВОЈВОДИНА** | _logo- | **ФОНД ЗА ПРУЖАЊЕ ПОМОЋИ**  **ИЗБЕГЛИМ, ПРОГНАНИМ**  **И РАСЕЉЕНИМ ЛИЦИМА** |

На основу члана 3. став 6. и члана 19. Одлуке о оснивању Фонда за пружање помоћи избеглим, прогнаним и расељеним лицима (''Службени лист Аутономне Покрајине Војводине'', број 19/06), и члана 19. Статута Фонда за пружање помоћи избеглим, прогнаним и расељеним лицима од 1. фебруара 2007. године и Правилника о условима за пружање помоћи у виду бесплатног аутобуског превоза, "Иди-види посете" лицима избеглим и прогнаним из Републике Хрватске, а који имају пребивалиште на територији Аутономне Покрајине Војводине, **Фонд за пружање помоћи избеглим, прогнаним и расељеним лицима** расписује

**ЈАВНИ ПОЗИВ**

ЗА ПРУЖАЊЕ ПОМОЋИ У ВИДУ БЕСПЛАТНОГ АУТОБУСКОГ ПРЕВОЗА, "ИДИ - ВИДИ ПОСЕТЕ" ЛИЦИМА ИЗБЕГЛИМ И ПРОГНАНИМ ИЗ РЕПУБЛИКЕ ХРВАТСКЕ, А КОЈA ИМАЈУ ПРЕБИВАЛИШТЕ НА ТЕРИТОРИЈИ

АУТОНОМНЕ ПОКРАЈИНЕ ВОЈВОДИНЕ

I

Расписује се јавни позив за превоз лица која су избегла и прогнана са територије Републике Хрватске, са пребивалиштем на територији Аутономне Покрајине Војводине, која су имала статус избеглог и прогнаног лица пре ступања на снагу Одлуке о оснивању Фонда за пружање помоћи избеглим, прогнаним и расељеним лицима, 21. децембра 2006. године, без обзира на то да ли су тај статус у међувремену задржала или изгубила због прихватања држављанства Републике Србије.

II

Циљ расписивања јавног позива је реализовање услуга бесплатног превоза лица избеглих и прогнаних са територије Републике Хрватске и чланова њиховог породичног домаћинства ради прибављања основне документације, подношења захтева за обнову и реализације других права у земљи порекла.

У овој години биће финансирани поласци на релацији: Нови Сад–Инђија–Стара Пазова–Батровци–Поповача–Петриња–Глина–Војнић–Слуњ–Кореница–Удбина–Грачац–Книн-Обровац–Бенковац и повратак на истој релацији.

Бесплатни аутобуски превоз реализоваће се у трајању од укупно четири дана.

III

Фонд за пружање помоћи избеглим, прогнаним и расељеним лицима ће разматрати само пријаве које су у складу са Јавним позивом и Статутом Фонда за пружање помоћи избеглим, прогнаним и расељеним лицима.

IV

Подносиоци пријаве на јавни позив уз пријаву подносе следећу документацију:

1. За доказивање статуса избеглог или прогнаног лица прилаже се фотокопија избегличке или прогнаничке легитимације, односно потврда повереника за избеглице и миграције о постојању или укидању наведеног статуса;

2. Обједињену писмену изјаву о одласку на сопствену одговорност у „Иди - види посету“ места у Републици Хрватској као и да ће о сопственом трошку боравити на територији Републике Хрватске (**оверити код јавног бележника за сваког пунолетног члана)**.

3. Фотокопију пасоша или личне карте подносиоца пријаве и чланова породичног домаћинства који путују.

4. За доказивање да су подносилац пријаве и чланови породичног домаћинства наведени на пријави у родитељском или старатељском односу прилаже се извод из матичне књиге рођених или доказ о старатељству

V

Пријава на јавни позив подноси се на прописаном обрасцу који се може добити у просторијама Фонда, или преузети са сајта [www.fondirpvojvodine.rs](http://www.fondirpvojvodine.rs) . Непотпуне, неблаговремене као и пријаве поднете од стране неовлашћених лица неће бити разматране.

Приоритет приликом одлучивања имаће они корисници који у току ове календарске године нису користили право на бесплатан превоз по овом јавном позиву.

VI

Јавни позив је отворен од 21. октобра до 22. новембра 2019. године, а полазак аутобуса предвиђен је за 27. новембар 2019. године.

Пријава на јавни позив, обједињена писмена изјава као и остала документација може се донети лично или послати поштом на адресу: Фонд за пружање помоћи избеглим, прогнаним и расељеним лицима, Булевар Михајла Пупина 25, 21000 Нови Сад. Пријаве се предају у затвореној коверти са посебном назнаком ЈАВНИ ПОЗИВ-ИДИ ВИДИ - ХРВАТСКА

**Додатне информације у вези са јавним позивом могу се добити сваког радног дана у Фонду за пружање помоћи избеглим, прогнаним и расељеним лицима, Нови Сад, Булевар Михајла Пупина број 25 и на број телефона 021/475 42 95** **или на сајту Фонда** [**www.fondirpvojvodine.rs**](http://www.fondirpvojvodine.rs) **.**